राडिया टेप केस मामले में सुप्रीम कोर्ट में सुनवाई  
रतन टाटा ने सुप्रीम कोर्ट में एक याचिका दायर कर कहा था कि टेप को सार्वजनिक ना किया जाए क्योंकि ये निजी मामला है।
सुप्रीम कोर्ट में मंगलवार को राडिया फोन टेप केस से जुड़ी एक याचिका पर सुनवाई होगी। टाटा ग्रुप के चेयरमैन रतन टाटा ने सुप्रीम कोर्ट में एक याचिका दायर कर कहा था कि टेप को सार्वजनिक ना किया जाए क्योंकि ये निजी मामला है।  उन्होंने कहा था कि वो सरकार के फोन टैप करने का विरोध नहीं कर रहे हैं पर इन्हें सार्वजनिक ना किया जाए। इससे अलग सीपीआईएल नाम के एक स्वयंसेवी संगठन ने इन टेपों को सार्वजनिक करने की याचिका सुप्रीम कोर्ट में दी थी। वहीं दूसरी ओर केंद्र सरकार ने कहा है कि वो जांच कर रही है कि कैसे ये टेप लीक हो गए?